CELEX: 62018TN0659
Language: hr
Date: 2018-10-30 00:00:00
Title: Predmet T-659/18: Tužba podnesena 30. listopada 2018. – ZS protiv EIB-a

7.1.2019   
            
            
               HR
            
            
               Službeni list Europske unije
            
            
               C 4/41
            
         
      Tužba podnesena 30. listopada 2018. – ZS protiv EIB-a
      (Predmet T-659/18)
      (2019/C 4/54)
      Jezik postupka: engleski
      
         Stranke
      
      
         Tužitelj: ZS (zastupnik: B. Maréchal, odvjetnik)
      
         Tuženik: Europska investicijska banka
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku EIB-a od 27. rujna 2017. i 28. prosinca 2017.;
               
            
                  —
               
               
                  naloži potpunu naknadu štete koju je pretrpio tužitelj,
               
            
                  —
               
               
                  u tom pogledu tužitelj zahtijeva da se EIB-u naloži plaćanje:
                  
                              —
                           
                           
                              30 000 eura kao neisplaćenih naknada plaće za 42 dana godišnjeg odmora i 40,5 dana TSA-A, što je ukupno 82,5 dana prava na dopust;
                           
                        
                              —
                           
                           
                              30 000 eura nezakonito odbijenih od iznosa prilikom njegova odlaska;
                           
                        
                              —
                           
                           
                              50 000 eura kao 3 % doprinosa od godišnje plaće za dobrovoljni dopunski mirovinski fond (RCVP) do uobičajene dobi za umirovljenje;
                           
                        
                              —
                           
                           
                              35 000 eura kao tužiteljevo pravo na bonus;
                           
                        
                              —
                           
                           
                              15 000 eura kao naknadu neimovinske štete koju je pretrpio tužitelj;
                           
                        
                              —
                           
                           
                              njegove troškove pravnog zastupanja u postupku u procijenjenom iznosu od 15 000 eura;
                           
                        
                              —
                           
                           
                              troškove postupka i sve troškove.
                           
                        
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
               
                  1.
               
               
                  Prvi tužbeni razlog, koji se temelji na tvrdnji da tužiteljeva odsustva nisu bila neopravdana i da je EIB, u svakom slučaju, trebao ranije reagirati s obzirom na razdoblje odsutnosti od pet godina. Takve tvrdnje zanemaruju usmeni dogovor između tužitelja i tuženika u pogledu popunjavanja liste vremena provedenog na radu. Nadalje, poslodavac nema pravne osnove za prijeboj ili odbitak navodno neopravdanog odsustva s tužiteljevim pravima na dopust ili iznosima koji su mu trebali biti isplaćeni prilikom odlaska.
               
            
               
                  2.
               
               
                  Drugi tužbeni razlog, koji se temelji na nekoliko pogrešaka koje je učinio tuženik prema tužitelju, koje su nezakoniti upravni akti ikoje su izravno utjecale na nastanak štete i dodatnu neimovinsku štetu, kao što su pritužbe o neopravdanim odsustvima, gubitak 82,5 dana prava na dopust bez pravne osnove u slučajevima u kojima prijeboj ili odbitci nisu dopušteni, nezakoniti odbitak od dospjelih iznosa koje treba isplatiti prilikom odlaska zbog tzv. neopravdanih odsustava, koji ne uključuju dobrovoljni dopunski mirovinski fond (RCVP).